FI Euroopan unionin virallinen lehti C 389/60

Kanne 23.9.2015 – Portugali v. komissio

(Asia T-550/15)

(2015/C 389/69)

Oikeudenkäyntikieli: portugali

Asianosaiset

Kantaja: Portugalin tasavalta (asiamiehet: L. Inez Fernandes, M. Figueiredo, P. Estêvão ja J. Saraiva de Almeida)

Vastaaja: Euroopan komissio

Vaatimukset

Kantaja vaatii unionin yleistä tuomioistuinta

— kumoamaan komission päätöksen C(2015)4076 (1) siltä osin kuin siinä jätettiin Euroopan unionin rahoituksen ulkopuolelle 8 2 60 006,65 euroa Portugalin tasavallan ilmoittamia menoja muun suoran tuen alalla, joka liittyi lampaisiin ja vuohiin markkinointivuosina 2010, 2011 ja 2012

— velvoittamaan Euroopan komission korvaamaan oikeudenkäyntikulut.

Oikeudelliset perusteet ja pääasialliset perustelut

Kanteensa tueksi kantaja vetoaa seuraaviin kanneperusteisiin, jotka koskevat seuraavia virheellisyyksiä:

A) – Markkinointivuodet 2009 ja 2010 – Tarkastukset pitoaikana 1) Asetuksen N:o 796/2004 (2) 34 artiklan 2 kohdan virheellinen tulkinta ja soveltaminen sellaisten tarkastusten, jotka on tehtävä ”pitoaikana”, käsitteen osalta 2) Taannehtivuuskiellon periaatteen loukkaaminen, koska komissio on perusteettomasti soveltanut taannehtivasti asetuksen N:o 1368/2011 (3) 2 artiklan 10 alakohtaa, siltä osin kuin vasta asetuksen N:o 1122/2009 (4) 41 artiklan muutoksella unionin lainsäädännössä alettiin säätää siitä, että paikalla tehtävien tarkastusten on ”jakauduttava koko pitoajalle” 3) Luottamuksensuojan ja oikeusvarmuuden periaatteiden loukkaaminen siltä osin kuin näissä periaatteissa edellytetään, että kaikkien unionin toimien, joilla on oikeusvaikutuksia, on oltava selkeitä ja täsmällisiä ja ne on annettava tiedoksi niille, joita asia koskee, siten, että heillä on mahdollisuus tietää varmuudella hetki, josta lähtien kyseinen toimi on toteutettu ja sen oikeusvaikutukset alkavat 4) Yhdenvertaisen kohtelun periaatteen loukkaaminen, koska 34 artiklan 2 kohdan soveltamista koskevat suuntaviivat, jos sellaiset ovat olemassa, on laadittava kirjallisesti, sillä muutoin loukattaisiin yhdenvertaisen kohtelun periaatetta, koska ei ole taattu, että toimet toteutetaan yhdenmukaisesti kaikissa jäsenvaltioissa yhdenvertaisen kohtelun periaatetta noudattaen 5) Suhteellisuusperiaatteen loukkaaminen ja SEU 5 artiklan rikkominen siltä osin kuin Portugalin viranomaisten paikalla tehtävillä tarkastuksilla saavutetaan täsmällisesti kyseisissä säännöksissä säädetty tavoite, riippumatta siitä, toteutetaanko ne alussa, niin kuin komissio vaatii, vai keskivaiheessa, vai lähempänä loppuvaihetta, koska ne tehdään pitoaikana ja ennalta ilmoittamatta ja odottamatta.

B Markkinointivuosi 12011 – Sähköistä tunnistusta koskevat uudet säännösvaatimukset 1) Asetuksen N:o 885/06 (5) 11 artiklan rikkominen siltä osin kuin päätöstä ei ole asianmukaisesti perusteltu, koska sen perustelut ovat epätarkkoja, ja niillä rikotaan näin ollen asetuksen N:o 885/2006 11 artiklan 1 kohdan tarkoitusta ja tavoitetta 2) Asetuksen N:o 1290/2005 (6) 31 artiklan 2 kohdan rikkominen ja suhteellisuusperiaatteen loukkaaminen, koska tällä alalla tiedoksi annetuissa komission suuntaviivoissa viitatut neljä vaatimusta eivät täyty esillä olevassa asiassa ja koska on selvitettävä näiden neljän vaatimuksen täyttyminen yhtä aikaa.

(1) Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 22.6.2015 annettu komission päätös C(2015) 4076) (EUVL L 182, s. 39).

(2) Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä 21.4.2004 annettu komission asetus (EY) N:o 796/2004 (EUVL L 141, s. 18).

(3) Neuvoston asetuksen (EY) N:o 73/2009 soveltamista koskevista yksityiskohtaisista säännöistä sen IV ja V osastossa säädettyjen viljelijätukijärjestelmien osalta annetun asetuksen (EY) N:o 1121/2009 ja neuvoston asetuksen (EY) N:o 73/2009 täytäntöönpanoa koskevista yksityiskohtaisista säännöistä mainitussa asetuksessa säädettyjen viljelijöiden suorien tukien järjestelmien mukaisten täydentävien ehtojen, tuen mukauttamisen ja yhdennetyn hallinto- ja valvontajärjestelmän osalta sekä neuvoston asetuksen (EY) N:o 1234/2007 täytäntöönpanoa koskevista yksityiskohtaisista säännöistä viinialalle säädetyn tukijärjestelmän mukaisten täydentävien ehtojen osalta annetun asetuksen (EY) N:o 1122/2009 muuttamisesta 21.12.2011 annettu komission täytäntöönpanoasetus (EU) N:o 1368/2011 (EUVL L 341, s. 33).

(4) Neuvoston asetuksen (EY) N:o 73/2009 täytäntöönpanoa koskevista yksityiskohtaisista säännöistä mainitussa asetuksessa säädettyjen viljelijöiden suorien tukien järjestelmien mukaisten täydentävien ehtojen, tuen mukauttamisen ja yhdennetyn hallinto- ja valvontajärjestelmän osalta sekä neuvoston asetuksen (EY) N:o 1234/2007 täytäntöönpanoa koskevista yksityiskohtaisista säännöistä viinialalle säädetyn tukijärjestelmän mukaisten täydentävien ehtojen osalta 30.11.2009 annettu komission asetus N:o 1122/2009 (EUVL L 316, s. 65).

(5) Neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta 21.6.2006 annettu komission asetus (EY) N:o 885/2006 (EUVL L 171, s. 90).

(6) Yhteisen maatalouspolitiikan rahoituksesta 21.6.2005 annettu neuvoston asetus (EY) N:o 1290/2005 (EUVL L 209, s. 1).